Нa основу члaнa 57 став 1 тачка 1 Зaконa о основама система образовања и васпитања (Сл.гл.РС 79/09, 52/11, 55/13), те члaнa 30 став 6 Закона о основном образовању и васпитању (Сл.гл.РС 55/13) , Школски одбор на дан 26.12.2013.године доноси

**П Р А В И Л Н И К**

**о условима завршавања основне музичке школе путем полагања испита**

**у Музичкој школи »Др.Војислaв Вучковић« Чaчaк**

**I ОСНОВНЕ ОДРЕДБЕ**

Члaн 1

Овим Прaвилником регулишу се: упис и завршавање основног музичког образовања путем полагања испита, организација и спровођење испита, рокови за полагање испита, заштита права кандидата и начин вођења документације.

**II УПИС КАНДИДАТА**

Члaн 2

Право на завршавање основне музичке школе путем полагања испита има кандидат који је:

- престaрио зa редовно школовaње

- ученик који је из било којих рaзлогa изгубио стaтус редовног ученикa

-ученици који желе дa путем полaгaњa испитa стекну основно музичко образовање.

Члaн 3

Кандидат који је започео школовање путем полагања испита у једној школи, има право да настави са полагањем испита истог разреда у другој школи.

На основу поднете писане молбе, кандидату се могу признати позитивне оцене добијене на претходно положеним испитима, а на основу издате преводнице или увидому ђачку књижицу.

Члaн 4

Кандидат који се истиче знањем и способностима може да стекне основно музичко образовање у року краћем од законом прописаног

Једном у току школовања, кандидат има право да у истој школској години упише наредни разред у истом својству.

Члaн 5

Родитељ или старатељ редовног ученика може поднети писану молбу за промену статуса, тако да редован ученик, уместо похађања наставе може да заврши започети разред полагањем испита.

**III ОРГАНИЗАЦИЈА И СПРОВОЂЕЊЕ ИСПИТА**

Члaн 6

Кандидат приступа полагању испита из предмета утврђених наставним планоми програмом, у оквиру одређеног разреда.

Члaн 7

Кандидат полаже испите пред испитном комисијом коју именује директор Школе

Комисију чине најмање три члана, од којих су најмање два стручна за предмет. Један члан је председник комисије.

Испитна комисија ради у пуном саставу, а оцену утврђује већином гласова својих чланова одмах након обављеног испита и усмено је саопштава кандидату.

Нaстaвник који је припремaо ученикa не може бити члaн испитне комисије, aли може присуствовaти испиту.

Успех кандидата на испиту оцењује се бројчаном оценом од 1 до 5.

Влaдaње вaнредних ученикa се не оцењује.

Члaн 8

Испитна питања садрже градиво наставног програма одређеног предмета.

Испитна питања су исписана на испитном листићу који кандидат извлачи из већег броја листића. На једном листићу се налазе по три питања, а број испитних листића мора бити најмање за 10% већи од број кандидата. Сви испитни листићи морају бити исте величине, на хартији истог квалитета, боје и оверени печатом Школе.

Члaн 9

На усменом испиту кандидат има право да се припреми за одговоре 10 минута.

Током испита кандидат не може да користи литературу, помоћ других лица, нити електронска средства (таблет, телефон и сл).

Члaн 10

Идентитет кандидата утврђује се на самом испиту на основу ђачке књижице или друге јавне исправе са овереном фотографијом кандидата.

Члaн 11

Кандидат није положио испит у следећим случајевима:

* ако на испиту не покаже задовољавајући ниво знања
* ако без оправданог разлога не приступи полагању испита
* ако у току испита одустане од полагања
* у другим случајевима ако то процени испитна комисија.

**IV ИСПИТНИ РОКОВИ**

Члaн 12

Рокови за полагање испита утврђују се Годишњим планом рада Школе, могу се полагати у :

* јануарско –фебруарском
* јунском року

По одлуци директора, испити се може одобрити у априлском, августовском и новембарском року.

Члaн 13

Коначни распоред , односно редослед полагања испита за сваки испитни рок утврђује директор Школе.

**V ЗАШТИТА ПРАВА КАНДИДАТА**

Члaн 14

Кандидат, његов родитељ или старатељ, незадовољан добијеном оценом, на испиту, има право да поднесе жалбу, сагласно Закону о основама система образовања и васпитања.

Директор Школе је дужан да одлучи о жалби у року од 24 часа од пријема исте. Ако утврди да је испит обављен противно закону или овом Правилнику, директор поништава испит а кандидата упућује на поновно полагање.

Испит се организује у року од три дана од дана подношења жалбе.

Члaн 15

Када је испит поништен, директор Школе образује нову испитну комисију у чијем саставу не могу да буду чланови комисије чији је испит поништен.

Оцена новоформиране комисије јеј коначна.

**VI ПЕДАГОШКА ДОКУМЕНТАЦИЈА**

Члaн 16

Подаци о ученицима који завршавају основну музичку школу путем полагања испита, као и оцене, налазе се у Матичној књизи.

Након положених испита, Школа уноси податке у ђачку књижицу и матичну књигу.

По завршетку школовања, Школа издаје кандидату Сведочанство о завршеној основној музичкој школи са напоменом да је школовање завршено путем полагања испита.

Члaн 17

На писани захтев кандидата, родитеља или старатеља, Школа може да изда Уверење о положеним испитима.

**VII ПРЕЛАЗНЕ И ЗАВРШНЕ ОДРЕДБЕ**

Члaн 18

На све што није предвиђено овим Правилником, примењују се одредбе Закона и општих аката Школе.

Члан 19

Правилник ступа на снагу осмог дана од дана објављивања на огласној табли Школе.

Члан 20

Ступањем на снагу овог правилника, престаје да важи Правилник о ванредним ученицима.

Председник Школског одбора

Марија Рудеж Тишма